KOMISIJOS REGLAMENTAS (EB) Nr. 1555/2006
2006 m. spalio 18 d.
iš dalies keičiantis Reglamentą (EB) Nr. 1039/2006, atidarantį nuolatinį konkursą perparduoti Bendrijos rinkoje Belgijos, Čekijos, Vokietijos, Ispanijos, Airijos, Italijos, Vengrijos, Lenkijos, Slovėnijos, Slovakijos ir Švedijos intervencinių agentūrų laikomą cukrų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1), ypač į jo 40 straipsnio 2 dalies d punktą,
kadangi:
(1)
Dabar Komisijos reglamente (EB) Nr. 1039/2006 (2) nustatyti perpardavimui skirti kiekiai rodo intervencinių atsargų padėtį 2006 m. birželio 30 d. Nuo šios datos intervencinės agentūros pardavė šiuos kiekius ir Vokietijoje intervencinių atsargų nebėra.
(2)
2006 m. spalio 13 d. Komisijos reglamente (EB) Nr. 1539/2006, patvirtinančiame planą, pagal kurį valstybėms narėms skiriamos 2007 m. biudžetiniams metams priskirtinos lėšos maistui iš intervencinių atsargų tiekti labiausiai nepasiturintiems asmenims Bendrijoje (3), nustatyta, kad 33 224 tonos cukraus turi būti paimtos iš Bendrijos intervencinių atsargų ir paskirstytos valstybėms narėms pagal to reglamento I priedą.
(3)
Reikėtų atsižvelgti į nuolatinio konkurso tvarka Bendrijos vidaus rinkoje parduodamo cukraus kiekį.
(4)
Siekiant užtikrinti gerą intervencinių cukraus atsargų administravimą, reikėtų numatyti, kad valstybės narės turi pranešti apie faktiškai parduotą kiekį.
(5)
Todėl Reglamentą (EB) Nr. 1039/2006 reikėtų atitinkamai iš dalies pakeisti.
(6)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1039/2006 iš dalies keičiamas taip:
1)
pavadinimas pakeičiamas taip:
2)
1 straipsnis pakeičiamas taip:
„1 straipsnis
Belgijos, Čekijos, Ispanijos, Airijos, Italijos, Vengrijos, Lenkijos, Slovėnijos, Slovakijos ir Švedijos intervencinės agentūros nuolatinio konkurso tvarka parduoda Bendrijos vidaus rinkoje 899 896,41 tonos cukraus, patvirtinto intervencijai ir turimo parduoti vidaus rinkoje. Suinteresuotosios valstybės narės ir konkretūs kiekiai nurodyti I priede.“;
3)
4 straipsnis papildomas tokia dalimi:
„3. Ne vėliau kaip per penkias darbo dienas po to, kai Komisija nustato mažiausią pardavimo kainą, atitinkamos intervencinės agentūros pagal III priede nurodytą pavyzdį praneša Komisijai apie daliniame konkurse faktiškai parduotą kiekį.“;
4)
I priedas pakeičiamas šio reglamento I priedu;
5)
pridedamas III priedas, kurio tekstas išdėstytas šio reglamento II priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 18 d.